NaiveNeuron/SloPal huggingface dataset:
R. Fico, poslanec: (2003-03-05):
Chcem ešte povedať aj to, pán podpredseda, že ste citovali pána Gudiša zo 7. decembra. Ja by som vás poprosil, keby ste ho citovali po 21. decembri. To, čo všetko pán Gudiš povedal na vašu adresu, na adresu celého tohto veľmi podozrivého obchodu, som rád, že aspoň pripúšťate, že pravdepodobne nie všetko bolo v poriadku. A mňa skôr mrzí to, že je to opäť hodené do kúta, hoci keď sa zoberú škody spôsobené aj tým, že sa znehodnotili ďalšie akcie VSŽ, o ktoré potom mal U. S. Steel záujem, potom od toho ustúpil, tak tá škoda naozaj bola pomerne veľká. No a posledná poznámka, ktorú chcem povedať, pán podpredseda vlády, ja si myslím, že ste veľmi bohatý človek. Ak ma za toto chcete žalovať, samozrejme, to môžete urobiť, inak si to myslí určite minimálne tri štvrtiny tohto parlamentu, takže môžete rovno zažalovať všetkých ostatných. Ale je to môj osobný názor, som o tom pevne presvedčený, takže budem sa tešiť na stretnutie na občianskoprávnom súde. Ďakujem pekne. (Potlesk.) Z. Martináková, podpredsedníčka NR SR: Dostávame sa k vystúpeniam poslancov tak, ako boli prihlásení, a tak, ako bolo ich poradie určené žrebom. Ako prvý vystúpi pán poslanec Mikolaj za klub nezávislých poslancov. (Hlasy v sále.) Nuž, to už sa to tak stáva. Nech sa páči, pán poslanec Mikolaj, máte slovo.
Pročko, Jozef, poslanec NR SR (2024-10-23):
Milé kolegyne, milí kolegovia, k tomuto návrhu chcem zaujať stanovisko, pretože naozaj si myslím, že tento výbor má veľmi veľa, veľmi veľa práce a má aj veľa kompetencií. Tento výbor... sekunda (rečník sa pozrel do svojho telefónu), sa z názvu Výbor Národnej rady Slovenskej republiky pre vzdelávanie, vedu, mládež a šport má volať Výbor Národnej rady Slovenskej republiky pre vzdelávanie, vedu, mládež, šport a cestovný ruch. A ja sa domnievam, že ten cestovný ruch by mal patriť pod hospodársky výbor z jednoduchého dôvodu, pretože naozaj výbor, ktorý má riešiť problémy vzdelávania, vedy, mládeže, športu, čo je naozaj veľmi, veľmi obrovský a komplexný, široký záber, by mal nechať cestovný ruch, ekonomiku... ospravedlňujem sa, neviem, či niečo tam riešia nejaké problémy, takže tento výbor by mal naozaj riešiť, teda výbor, hospodársky výbor by mal riešiť cestovný ruch. Zdôvodnenie. Vy ste učiteľ, vy ste docent, pán Habánik, že? A máte pocit, ja sa vás pýtam, máte pocit, že ten výbor je málo zahltený problémami, že ten výbor má málo prob... Aha, ste sa usmiali. Lenže Fico prikázal, čo, či kto? Danko? (Prerušenie vystúpenia predsedajúcim.)
Bugár, Béla, podpredseda NR SR (2017-06-14):
Nech sa páči, prezentujme sa a hlasujme. (Hlasovanie.) Prítomných 129 poslancov, za 119, proti 10. Konštatujem, že sme sa uzniesli na tom, že tento návrh zákona prerokujeme v druhom čítaní. Pán poslanec, výbory.
Paška, Pavol, predseda NR SR (2012-12-05):
Pán poslanec, reakcia.
M. Hort, podpredseda NR SR: (2009-04-23):
Otváram týmto rozpravu. Konštatujem, že som do rozpravy dostal písomnú prihlášku jednej kolegyne poslankyne, pani Tatiany Rosovej. Keď skončí jej vystúpenie v rozprave, tak bude možné sa prihlásiť do rozpravy potom aj ústne. Pani kolegyňa, nech sa páči, máte slovo v rozprave.
Poliačik, Martin, poslanec NR SR (2015-01-27):
Ďakujem. Alojz, naozaj, poprosím ťa, nevkladaj mi do úst ani do výrazu niečo, čo som nepovedal. Ja som síce vyštudovaný filozof, ale divil by si sa, ja som sa živil aj tesárčinou, aj som sa staral o vozičkárov, a nie krátko. Ja viem aj rukami robiť, aj ma to celkom baví. A dokonca, keby som jedného pekného dňa sa dostal do situácie, že naozaj už sa nemusím starať, že čo budem robiť so svojím životom, tak ja si urobím ešte aj tú dielňu, aj si tam navláčim to drevo a budem pre deti vyrábať hračky. Mňa to naozaj baví. Ja nemám žiadny dešpekt k človeku, ktorý pracuje rukami, a mne je aj vŕtačka, aj hoblík pomerne blízka vec. Ale keď som robil tú tesárčinu a popritom som pomáhal opravovať padnuté vedenia v Severnej Karolíne v lesoch, tak predstav si, tú angličtinu som potreboval tiež, lebo by som sa tam bez nej nezaobišiel. A áno, zrejme dneska už nikoho neohúriš, že angličtinu vieš, ale mal by si ju vedieť, pretože bez nej sa nedostaneš nikam, a som ale rád, že si mi ukázal ten správny prístup k téme, že si sa venoval naozaj tomuto zákonu, že si neodbočoval, že si nehovoril o ničom inom, budem si brať príklad z toho a nabudúce sa ešte lepšie pripravím, aby som vedel obsiahnuť prakticky všetky zákony preberané na schôdzi pri ktoromkoľvek preberanom príspevku. Ďakujem.
Suja, Miroslav, poslanec NR SR (2022-03-23):
Ďakujem za slovo, pán predsedajúci. Vážení kolegovia a kolegyne, na výbore som sa pýtal na pani Darinu Kalabusovú, lebo podľa mojich informácií bola zamestnancom alebo je zamestnancom SPF. V zmysle zákona § 35 ods. 3 nemôžu byť zamestnanci fondu členmi rady. Na to mi povedali, že podľa nejakých čestných vyhlásení nie je už členom alebo nie je zamestnancom, ale chcel by som sa pre istotu aj tak spýtať, aby sme niečo neschválili, čisto z technických dôvodov; 15. 8. 2021 nastupovala do práce a podpísala zmluvu na jeden rok. Ak je táto zmluva platná, to znamená, že je členom. A ak nie je platná, tak 16. 3. 2022 ešte stále figuruje v telefónnom zozname ako zamestnanec SPF. Takže ja by som len kvôli tomu, či to máme preverené a ak áno, je to bezpredmetné, že neni zamestnancom, ak je, nemôžme o nej hlasovať. Ďakujem.
Matovič, Igor, poslanec NR SR (2011-03-29):
Pán predseda, milé dámy a páni, veľmi vítam túto iniciatívu KDH a hneď na začiatok môžem povedať, že určite ju podporím. Trošku ma mrzí vystúpenie kolegu Poliačika, kedy si myslím, že bolo nenáležité v tejto téme. Myslím si, že v prípade, ak by sme tu prejednávali možno nejakú genocídu na židovskom národe, by tu nevystupoval s témou homosexuálov a transsexuálov. Myslím si, že ak strana SaS chce si robiť volebnú kampaň alebo chce si prezentovať svoje sľuby, ktoré dala voličom a tak, ako ste včera povedali na kongrese, že začínate plniť svoj, alebo v budúcnosti budete v prvom rade pracovať na plnení sľubov, ktoré ste dali voličom, dá sa otvoriť vlastná téma, vlastný bod a nepriživovať sa na naozaj vážnej téme a myslím si, že ak, že sa to dalo prežiť možno s tichým súhlasom a podporiť. Naozaj mi pripadá otvorenie práv homosexuálov v tejto súvislosti za nenáležité. Na druhej strane, keďže ste to urobili, budem pokračovať v tomto duchu a chcem sa opýtať a vysloviť presvedčenie, že takisto, ako ste tu obhajovali práva homosexuálov a transsexuálov, takisto budete obhajovať aj práva nenarodených detí? Naozaj si myslím, že človek, ktorý, keďže hovoríme, že dvanásťtýždňový človek, ktorý má už dvanásť týždňov a jednu minútu, má právo narodiť sa, také isté právo má narodiť sa aj ten človek, ktorý má o dve minúty menej. Čiže pevne verím, keďže ste vyjadrili toto presvedčenie, že všetkým, bez ohľadu na ich rastu, na ich sexuálnu orientáciu, tak takisto aj bez ohľadu na ich vek dáte svoje práva a spoločne vytvoríme naozaj skupinu, bude nám spoločne záležať na tom aj, čo je napísané v ústave, že aj život pred narodením je hodný ochrany. Ďakujem.
Figeľ, Ján, podpredseda NR SR (2015-01-30):
Ďakujem pekne. Vyhlasujem rozpravu týmto za skončenú. Pán navrhovateľ, chcete sa vyjadriť? Pán spravodajca? Nie. Prerušujem rokovanie o tomto bode programu. A skúsime ešte záverečný bod dnešného dňa aj vzhľadom na budúci program pána ministra. Je to druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov . Je to tlač 1284 a spoločná správa má označenie 1284a. Pán minister, nech sa páči.
J. Valocký, poslanec: (2006-12-12):
Chcem vyjadriť, že áno, súhlasím s pozmeňujúcim návrhom pána poslanca Urbániho. Pani poslankyni Sabolovej len toľko by som chcel povedať, že áno, či sú to obchodné reťazce, či je to jadrový odpad, či je to Štátna veterinárna správa alebo sú to železnice, všade je váš kvalifikovaný pohľad. Súhlasím, je to vaša vec. K pánovi Patakymu. Tu by som skutočne chcel poďakovať, lebo to bol diskusný príspevok  v rozprave na úrovni, teda ktorý nám aj niečo povedal. A pánovi poslancovi Novotnému, samozrejme, tiež by som chcel poďakovať za nadčasový prejav. Predpokladám, že všetko, na čo nevieme odpovedať, tak je socialistické, komunistické, boľševické. Pomaličky si na to zvykáme. Takže predpokladám... (Reakcia z pléna.) Ale znárodnenie, neznárodnenie a tak ďalej. Takže je nám to jasné. Chcem všetkým poďakovať. Ďakujem veľmi pekne. Dovidenia.
Dostál, Ondrej, poslanec NR SR (2023-06-14):
Ďakujem za všetky reakcie. No marketingový ťah Zuzany Čaputovej na odvrátenie klesajúcich preferencií, pán poslanec Taraba, to je dosť absurdné zdôvodnenie. Lebo pani prezidentka prevzala na seba zodpovednosť a teraz to bude schytávať, teraz to schytáva od vás, od iných fašistov, od SMER-u, od OĽANO. Oceňujem, že SME RODINA sa zatiaľ ešte, ešte drží pomerne, pomerne konštruktívne. A toto nijako nie je ťah, ktorý by jej mohol zvýšiť popularitu. Naopak, ona tým vlastnú popularitu ohrozuje. Ale prevzala zodpovednosť, lebo bolo potrebné, aby prevzala zodpovednosť. A keď tu takto vyrátavate, že je to vláda SaS, PS, KDH, mne sa to vcelku páčilo, ak by po voľbách taká nastala, ale toto nie je taká vláda. A chystajú sa za vyslovenie dôvery vláde hlasovať aj Demokrati. Tak možno by niekto mohol vysvetliť, že aj či aj oni sú, oni sú v tej vláde alebo, alebo teda aké majú oni motívy, keď vlastne oni mali predchádzajúceho premiéra. A, pán poslanec Svrček, áno, to sa zhodneme. Nemusí tá vláda všetko dotiahnuť, lebo vlastne v legislatívnej úrovni nedotiahne nič. Ale ak tu budeme mať po voľbách nejakú príčetnú vládu, tak bude z toho čerpať. Ak budeme mať nepríčetnú vládu alebo extrémistickú vládu, tak, samozrejme, asi máločo si z toho osvojí. A, pán poslanec Pollák, v roku 2020 sme nedávali také ódy na programové vyhlásenie vlády, ja neviem, čo si vy celkom predstavujete pod pojmom óda, ja som žiadne ódy tu nespieval. Ale je fakt, že v tom našom spoločnom programovom vyhlásení boli aj úplne hlúposti ako vydávanie vládnych novín. Tak áno, nebol som z toho až taký nadšený, priznávam.
J. Zvonár, poslanec: (2007-06-19):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Pán predseda, skončil som, dajte otvoriť rozpravu.
Pellegrini, Peter, predseda NR SR (2015-09-30):
Procedurálny návrh.
Zmajkovičová, Renáta, podpredsedníčka NR SR (2013-06-26):
V tejto chvíli otváram ústnu rozpravu. Pýtam sa, či sa chce niekto do rozpravy prihlásiť ústne. Jeden poslanec. Uzatváram možnosť prihlásiť sa do rozpravy. Pán poslanec Číž, nech sa páči.
Paška, Pavol, predseda NR SR (2014-04-03):
Budeme hlasovať o prerokovaných bodoch. Pán poslanec Daniš uvedie v prvom čítaní hlasovanie o návrhu pána poslanca Petra Osuského na vydanie zákona č. 9 o sťažnostiach. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 9/2010 Z. z. o sťažnostiach v znení zákona č. 289/2012 Z. z. , tlač 924.)
Paška, Pavol, predseda NR SR (2012-12-05):
Hlasujeme. (Hlasy z pléna: „Je problém s hlasovaním.“) (Hlasovanie.) Vyhlasujem toto hlasovanie za neplatné. Poprosím, technici, budeme hlasovať ešte raz, toto hlasovanie je neplatné. A budeme ešte raz hlasovať o pozmeňujúcom návrhu pána poslanca Náhlika. Hlasujeme. (Hlasovanie.) 137 prítomných, 90 za, 5 proti, 39 sa zdržalo, 3 nehlasovali. Návrh sme schválili.
R. Madej, poslanec: (2006-03-16):
Pán predsedajúci, takisto mám splnomocnenie gestorského výboru, aby sme pristúpili k tretiemu čítaniu ihneď.
Číž, Miroslav, podpredseda NR SR (2015-06-23):
Teraz v rozprave vystúpi pán poslanec Mikloško v mene poslaneckého klubu KDH, má slovo.
Zmajkovičová, Renáta, podpredsedníčka NR SR (2012-10-16):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Ľubošovi Martinákovi. Pán poslanec, nech sa páči, máte slovo.
Dostál, Ondrej, poslanec NR SR (2020-09-25):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Panáček, Milan, poslanec NR SR (2013-06-19):
Odhlasovali sme pozmeňujúce a doplňujúce návrhy zo spoločnej správy. Vzhľadom k tomu, že pozmeňujúce a doplňujúce návrh boli podané dnes, dajte, prosím, hlasovať o skrátení lehoty podľa § 84... (Prerušenie vystúpenia predsedajúcim.)
Pellegrini, Peter, podpredseda NR SR (2020-06-04):
Pani poslankyňa Vaľová.
Blcháč, Ján, poslanec NR SR (2023-11-22):
Ďakujem za slovo. Pán kolega Dvořák, my sme sa už na túto tému bavili pri prvom, prvej debate a ja som vtedy vyjadril presvedčenie, že budete nakoniec za tento návrh zákona, ktorý predkladá pani ministerka. Vy ste ju vlastne dostali do pozície, že dnes by sa mala venovať ďalším možno rovnako dôležitým veciam ako je optimalizácia siete nemocníc, žiaľ, musí sa venovať tejto problematike, pretože ten, celý tento projekt, táto reforma takzvaná, v úvodzovkách, podľa môjho názoru bola nedobre pripravená a vy to dobre viete. Veď ja si pamätám, ako sme spoločne so Žilinským samosprávnym krajom reklamovali dopravné modely, ako sme reklamovali celú tú agendu pri zaraďovaní a nakoniec, samozrejme, tá aj naša liptovská dopadla tak, že, ako dopadla. No chcem povedať, že, ja sa chcem spýtať, či si uvedomujete svoj podiel zodpovednosti na tomto projekte, ktorý teraz treba veľmi rýchlo zmeniť a pani ministerka robí, čo sa dá, v čase, ktorý máme k dispozícii, po prvé. Po druhé, chcem sa vás spýtať, že ak by sa mal naplniť veľmi rýchlo model, o ktorom ste rozhodli, alebo parlament rozhodol tou minimálnou väčšinou, že by sa mal od 1. 1. 2024 uplatniť, uplatniť by sa mali tie kategorizácie definitívne, koľko škôd by sa narobilo. Viete, ja si kladiem otázku, že keď vy ste aj predtým tu rozprávali o tom, že hrozia také alebo také škody, ja vidím, ja vidím, že mi nejde čas, no ale tak čo sa dá robiť, no. A, takže môžte mi zapojiť čas, ak, ale chcem, ale chcem len na záver povedať jednu vec, že ak hovoríte, že hrozia Slovensku škody vo výške toľkých miliónov alebo desiatok, alebo stoviek miliónov eur. Ja sa pýtam, či ste si položili otázku, keď sa tá reforma pripravovala, spisovala, začala realizovať, písal sa zákon, koľko stojí ľudský život. Koľko stojí ľudský život, povedzte mi. Keď sa stane, že po reforme nemocníc, ktorú ste pripravili, nechali ste ju tu schváliť ľuďmi, ktorí sa do toho ani celkom zrejme nevyznajú, keď na základe toho, tej novej štruktúry nemocníc zahynie jeden neoprávnene... (Prerušenie vystúpenia časomerom.)
B. Bugár, podpredseda NR SR: (2005-09-21):
Pán minister, ak sa chcete vyjadriť k rozprave, tak nech sa páči, máte slovo.
P. Paška, predseda NR SR: (2007-10-25):
(Hlasovanie). 81 prítomných, 1 za, 73 proti, 7 sa zdržalo. Tento bod sme neprijali.
Uhrík, Milan, poslanec NR SR (2019-02-05):
Ďakujem. Ja by som to doplnil len o dva také postrehy, na dva také mýty, ktoré ste spomenuli, a to bol mýtus, že by o tom mali rozhodovať výlučne ženy, pretože je to ženská záležitosť, a druhý mýtus je s tým právom na súkromie. S tým argumentom výlučne ženy je to podobne ako, mne ten argument pripadá totálne absurdný, pretože napríklad tematika alebo problematika platenia alimentov je takmer výlučne mužská záležitosť. Neviem o tom, že by nejaká žena platila alimenty na dieťa. A takisto by sa dalo podľa rovnakej logiky rozhodovať, povedať, že o platení alimentov by mali rozhodovať, samozrejme, len muži, pretože ich platia muži, nie ženy. Samozrejme, že to tak nie je a v takýchto situáciách treba zohľadniť vždy požiadavky a záujmy obidvoch strán. To znamená, ak žena je v nejakej hmotnej núdzi alebo finančnej núdzi a potrebuje, je odkázaná aj na tie alimenty zo strany toho otca, tak akýkoľvek súd alebo inštancia jej tento nárok, samozrejme, uzná, tak takisto by malo platiť aj v opačnom prípade, že ak je žena tehotná a nechce si to dieťa nechať a uvažuje nad potratom, ale, naopak, otec si to dieťa nechať chce, chce ho vychovávať, tak by mal mať tú možnosť, aby to jeho právo alebo teda tá jeho požiadavka bola vypočutá, bola akceptovaná. A druhý argument s tým právom na súkromie. Tak poviem len takú pikošku. My keď sme predkladali novelu zákona, kde sme chceli, aby 24. december, to znamená Vianoce, boli celý deň štátnym sviatkom, tak nejaký liberálny fanúšik mi to okomentoval tým, že on absolútne nerozumie, prečo existujú vôbec nejaké nedele, nejaké štátne sviatky, že preňho je to absolútne neakceptovateľné, že odkiaľ štát berie tú drzosť vyznačiť v kalendári červenou nejaké dni, kedy on môže alebo, resp. nemôže chodiť do práce, že kde štát na to berie nejakú drzosť, že by to proste mal všetko povoliť a ľudia by mohli robiť, kedy chcú, odkedy chcú, dokedy chcú a štát by sa do toho nemal starať. Čiže tá argumentácia za uvoľňovanie tých pravidiel je tu stále a je našou povinnosťou takéto návrhy zákonov predkladať a ísť proti tým liberálom... (Prerušenie vystúpenia časomerom.)
Laššáková, Jana, podpredsedníčka NR SR (2015-06-18):
Prezentujme sa a hlasujeme (Hlasovanie.) Prítomných 135 poslancov, za návrh hlasovalo 133, proti nebol žiaden poslanec, zdržali sa 2 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Odhlasovali sme všetky prerokované zákony. Budeme pokračovať ďalej v prerušenej rozprave v prvom čítaní o návrhu poslancov Horváthovej, Matoviča a Kadúca na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov. Ešte predtým, ako vyhlásim krátku päťminútovú prestávku, nech sa páči, s procedurálnymi návrhmi. Pán poslanec Kondrót.
Procházka, Radoslav, poslanec NR SR (2016-03-23):
Ja som členom finančného výboru, si tu počítal podľa tlače 13 a opomenul som fakt, že tam chýba predseda výboru. Moja chyba, ospravedlňujem sa, nevšimol som si, že tam je, že tam je 13 namiesto 12, lebo som tu nemal napísaného predsedu výboru. Pokiaľ ide o pani Petrík, tak tam to platí. V tom ľudskoprávnom výbore je 11 členov a táto zmena by znamenala zmenu pomeru väčšiny a menšiny v tom ľudskoprávnom výbore. Napriek tomu ja osobne s tým nemám problém, len si myslím, že sa nedá mať obe veci naraz. Nedá sa mať status opozičného poslanca v pléne a chcieť byť súčasťou koaličnej väčšiny vo výbore. To proste, tieto dve veci sa navzájom jednoducho nedajú spojiť. Keď som opozičný poslanec, tak som opozičný poslanec aj vo výbore. Napriek tomu, napriek tomu si myslím, že už dnes by sme možno vedeli vyjsť v ústrety v plnom rozsahu tej požiadavke na regulérnu väčšinu v branno-bezpečnostnom výbore, ale tieto dve ďalšie veci sú z hľadiska rozloženia príliš zložité na to, aby nemuselo predtým zasadnúť grémium. Napokon ja som teda nebol súčasťou grémia, keď rozhodovalo o tomto návrhu, čiže ja som v tejto veci úplne mimo obliga. A myslím si, že bude nevyhnutné, aby si grémium znovu sadlo a pripravilo návrh, ktorý uspokojí všetkých zúčastnených, či už to bude na najbližšej schôdzi alebo inokedy. To ja nechám na grémium. Nie som jeho členom, členom grémia poslaneckého za SIEŤ bude podpredseda parlamentu Andrej Hrnčiar. Ako sa kluby a grémium dohodne, tak to plénu predložia, ale ja som to vnímal tak, že toto je výsledok dohody na grémiu, ktoré sa uskutočnilo včera alebo predvčerom. Ďakujem.
A. Belousovová, podpredsedníčka NR SR: (2008-10-28):
Slovo má pán poslanec Gál.
Sulík, Richard, predseda NR SR (2011-06-28):
Pán poslanec Záhumenský reaguje.
Ďuriš Nicholsonová, Lucia, podpredsedníčka NR SR (2016-06-21):
Ďakujeme za vystúpenie pána poslanca Budaja. Vo faktických poznámkach na vás chcú zareagovať štyria páni poslanci a panie poslankyne. Dávam slovo pánovi poslancovi Viskupičovi, nech sa páči.
Paška, Pavol, predseda NR SR (2014-09-17):
(Hlasovanie.) 86 prítomných, 82 bolo za, 2 sa zdržali, 2 nehlasovali. Uznesenie sme schválili. Pán poslanec, ešte vás poprosím o hlasovanie o návrhu uznesenia k návrhu ročnej účtovnej závierky Fondu národného majetku za rok 2013. Je to tlač 1028. (Hlasovanie o návrhu ročnej účtovnej závierky Fondu národného majetku Slovenskej republiky za rok 2013 , tlač 1028.)
Paška, Pavol, predseda NR SR (2012-12-11):
Ďakujem pekne, pán spravodajca. Faktické poznámky majú deviati páni poslanci. Ešte kým dám možnosť pánom poslancom vystúpiť vo faktických, poprosím všetkých tých, ktorí majú záujem ešte vystúpiť v rozprave a chcú sa prihlásiť ústne, aby počkali v sále, pretože po skončení faktických poznámok dám možnosť prihlásiť sa do rozpravy ústne. Takže, nech sa páči, pán predseda výboru Šebej.
Glváč, Martin, podpredseda NR SR (2019-09-12):
Ďakujem. S faktickou poznámkou nikto, končím možnosť prihlásiť sa a vyhlasujem všeobecnú rozpravu za skončenú. Pán navhovateľ, záverečné slovo, nech sa páči.
Hrušovský, Pavol, podpredseda NR SR (2010-12-08):
S faktickými poznámkami na vystúpenie pána predsedu, siedmi páni poslanci, ôsmi. Končím možnosť ďalších prihlášok. Pán poslanec Viskupič.
Glváč, Martin, podpredseda NR SR (2017-09-07):
S reakciou pani podpredsedníčka Nicholsonová.
Bugár, Béla, podpredseda NR SR (2017-10-10):
Na vystúpenie pána poslanca s faktickými siedmi páni poslanci. Pán poslanec Jarjabek.
Mazurek, Milan, poslanec NR SR (2018-11-21):
Stano, hovoril si o tom, že Andrej Danko má taký špičkový talent, a to to, že dokáže aj tú najjednoduchšiu myšlienku povedať takým špičkovým spôsobom, takým nenapodobniteľným spôsobom, ktorý sa potom stáva terčom ľudovej zábavy. Skutočne, minulú schôdzu sa mi stala taká vtipná príhoda, že som kráčal a neďaleko nášho klubu utekali dvaja asistenti, neviem, z ktorej politickej strany boli, a jeden tomu druhému hovorí, že: „Čo sa tak ponáhľaš, čo utekáš?“ A on: „Poď rýchlo, ide tlačovka Danka, bude sranda.“ To znamená, asi je už to taký asi, no, boli to zo strany SME RODINA, keď počujem teraz. Ide o to, že skutočne Andrej Danko sa stáva terčom ľudovej zábavy, ale nie preto, že by bol terčom nejakých útokov, že by jeho tvár napríklad dávali do nejakých fotomontáží, ale že jednoducho ľudia len dávajú dokopy to, čo on vlastne povedal. Aj pri tom dnešnom prejave, keď rozprával, tak veľa, naozaj veľké množstvo viet z toho, o čo sa s nami podelil, nedávalo vôbec žiaden zmysel. To znamená, niekedy na Andreja Danka naozaj treba lúštiť. Ale čo sa týka skutočne tých faktických vecí, ktoré on dokázal, ktoré spravil a o ktoré obohatil Slovensko, našu legislatívu a celkovo politickú kultúru v rámci Slovenskej republiky, tak sa určite zapísal do dejín. Lebo nájsť aj v rámci či už Európskej únie, alebo aj sveta predsedu nejakého národného zhromaždenia, národnej rady, nejakého parlamentu, ktorý sa ukázal ako podvodník, už keď študoval na vysokej škole, teraz odhliadnuc od toho, že si dal podvodnícky titul kapitán, ktorý si jednoznačne nezaslúžil, a potom robil tie tragikomédie na tých tlačovkách, ale človek, ktorý pod-vá-dzal pri písaní svojej rigoróznej práce, všetci mu na to prišli a on aj napriek tomu odmieta odstúpiť a ešte sa tu bráni, útočí a hrá sa na chudáčika a na to, ako on veľkolepo pomáha Slovenskej republike. On sa s týmto musí zapísať do dejín, lebo to je hanba, hanba na veľmi dlhé roky.
Grendel, Gábor, podpredseda NR SR (2023-06-20):
Otváram rozpravu, do ktorej som nedostal žiadnu písomnú prihlášku. Dávam možnosť sa teraz prihlásiť ústne. Pán poslanec Tomáš Taraba ako jediný. Končím možnosť prihlásiť sa ústne do rozpravy, ale teda ako prvý pôjde pán poslanec Filip Kuffa, tak. (Reakcia spravodajcu.) Nie. Dobre, ako sa dohodnete. Nech sa páči, takže najprv pôjde pán poslanec Taraba.
Krajkovič, Mikuláš, poslanec NR SR (2017-12-06):
Ďakujem pekne. Pán poslanec, no, problém pre vás je v tom, že to, čo povedal pán predseda vlády, je pravda. A použil príklady, ktoré, aspoň ja o tom neviem, nikto doteraz nevyvrátil. To mi chcete povedať, že váš asistent nepozeral účty v Tatra banke? Alebo mi chcete povedať, že bývalý minister obrany neodpočúval ľudí a ešte dokonca aj toho kamionistu? Alebo mi chcete povedať, že pán Dr. Suchánek nevrátil Bielu vranu? Alebo mi chcete povedať, že predseda SaS Sulík nerobil kšefty nejaké s pozemkami? A ďalšie príklady. Skúste, skúste mi to nejakým spôsobom možno, mňa to zaujíma, skúste to vyvrátiť, ak hovoríte, že to nie je pravda.
V. Veteška, podpredseda NR SR: (2004-09-22):
Otváram rozpravu a oznamujem, že písomne prihlášky do rozpravy som nedostal k tomuto bodu programu žiadne. Kto sa ústne hlási do rozpravy? Nikto. Končím možnosť ďalších prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. Nasleduje ako ďalší bod programu informácia o výsledkoch preskúmania všetkých majetkových prevodov, ako aj ďalších zmluvných vzťahov a finančných operácií, nebankových finančných subjektov na politické strany a politické hnutia v trestných konaniach v súvislosti s vyšetrovaním trestnej činnosti v nebankových subjektoch . Informácia vám bola písomne rozdaná ako tlač 768. Dávam slovo ministrovi vnútra Slovenskej republiky Vladimírovi Palkovi a prosím ho, aby informáciu uviedol.
V. Tomanová, ministerka práce, sociálnych vecí a rodiny SR: (2007-10-30):
Pokiaľ ide o prídavky na dieťa. Prídavky na dieťa, už som to tu hovorila ikskrát a poviem to znovu. Pani poslankyňa Sárközy, je to vaše hrubé osočovanie a zavádzanie. V roku 2004 ste vrátili do rozpočtu v sociálnom rezorte 4,9 miliardy, v roku 2005 ste vrátili 2,9 miliardy. Prešli ste na rodinné prídavky vyplácanie plošne, 400 korún plus 500 korún. Štyristo korún daňový bonus, päťsto korún prídavky. Predtým sa vyplácali rodinné prídavky, hovorila som to v dvoch rovinách, nebudem sa vracať k tomu, v závislosti od príjmov v rodine, čím ste výrazne poškodili rodiny s nižšími príjmami. Mám hovoriť o tom, ako ste nastavili hmotnú núdzu s účinnosťou od 1. 1. 2004? Že matka, ktorá bola na rodičovskom   príspevku   musela   so štyrmi deťmi vyžiť z príspevku 3 790 korún a nemala nárok na podporu v hmotnej núdzi? O čom to tu hovoríte, pán poslanec Mikloš? Prepáčte mi, ale poviem jednu zásadnú vec. Na budúci rok do rozpočtu idú 3 miliardy korún. Neviem, prečo by mali byť plánované na rodinné prídavky, keď počet detí klesá a klesá počet tých detí, ku ktorému ste vy nastavili, vy ste nastavili v zákone o prídavku na dieťa kritériá, za akých sa vyplácajú rodinné prídavky. Tak, prosím vás, nevymýšľajte hlúposti. Ďalšia vec. Ak hovoríme o rodinných prídavkoch. (Reakcie z pléna.)
Gyimesi, Juraj, poslanec NR SR (2020-07-15):
Ja by som najprv chcel reagovať na pána podpredsedu. Ja som nekritizoval, ja som len poukazoval na rozdiely v tom, ako sa k problému diplomovej práce pána predsedu Národnej rady stavali médiá, ako sa k tomu stavajú dnes. Napríklad za všetky asi by som odcitoval jeden, jeden nadpis článku z Denníka N, že Kollár... vlastne – Gröhling nie je Kollár. Ale ešte raz. Ja som hovoril o, o tom, o tom rozdielnom kilometri, ktorým, ktorým merajú, merajú určité médiá konzervatívnych a liberálnych poslancov alebo politikov. To je zjavný fakt, že tie mainstreamové médiá sú nastavené liberálne, to si nebudeme klamať je to proste tak. Chvalabohu, že väčšinový, väčšinový názor občanov Slovenskej republiky je konzervatívny, a toto odzrkadľuje zloženie tohto parlamentu a ja verím, že v tejto, v tomto trende my budeme ďalej pokračovať. A zároveň sa chcem všetkým kolegom, chcem poďakovať za ich faktické poznámky. Ďakujem pekne.
Kubánek, Stanislav, poslanec NR SR (2015-09-24):
Vážený pán predseda, v rozprave vystúpili štyria poslanci, procedurálny návrh podal len poslanec Huba a navrhol, aby sa nepokračovalo v rokovaní. Pán predseda, dajte hlasovať o návrhu pána poslanca Hubu, aby sa v rokovaní nepokračovalo.
Blanár, Juraj, podpredseda NR SR (2022-12-08):
Vyhlasujem všeobecnú rozpravu za uzavretú. Chce zaujať stanovisko pán podpredseda k tomuto návrhu? Nie. Pán spravodajca? Termín hlasovanie poprosím od pultu, pán spravodajca, keby ste ohlásili termín hlasovania. Nech sa páči.
M. Číž, podpredseda NR SR: (2008-09-17):
Registrujem, pán Kužma sa zrejme chce prihlásiť s faktickou poznámkou. Prosím, karty, páni kolegovia. Ďakujem. Kto ešte iný sa hlási? Prosím, zapnite ešte s reakciou na pána poslanca Fronca pána poslanca Kužmu.
Laššáková, Jana, podpredsedníčka NR SR (2015-04-24):
Pán poslanec Brocka.
Fecko, Martin, poslanec NR SR (2017-05-19):
Ďakujem pekne, pán zastupujúci minister. Neviem, asi ten termín nebudete. Je to od 1. 6. alebo 1. 7.? Neviete mi na tú otázku asi odpovedať. Ale každopádne ďakujem za odpoveď. Vyzerá, že asi vyrovnanie by malo prísť. A pokiaľ by som ju mohol sa aj písomne, tak budem rád. Takže ďakujem pekne.
Lehotský, Tomáš, poslanec NR SR (2020-11-27):
Vážený pán predsedajúci, v rozprave vystúpil poslanec Radovan Marcinčin, ktorý podal jeden pozmeňujúci návrh. Pán predsedajúci, keďže pozmeňujúci návrh bol podaný v rámci včerajšej rozpravy, dajte, prosím, hlasovať najskôr o skrátení lehoty podľa § 83 ods. 4 rokovacieho poriadku.
Ďuriš Nicholsonová, Lucia, podpredsedníčka NR SR (2018-10-18):
Vyhlasujem rozpravu k tomuto bodu za skončenú. Pán navrhovateľ, chcete niečo dodať? Nech sa páči.
Číž, Miroslav, podpredseda NR SR (2015-12-04):
Teraz v rozprave vystúpi pán poslanec Zajac. (Ruch v sále.) Poprosím kolegov, ak je to trošku možné, ako s dostatočným predstihom sa prihlásiť. S reakciou pán poslanec Kadúc.
Krajniak, Milan, poslanec NR SR (2017-12-07):
Pán poslanec Kamenický, ja som hovoril fakty a čísla. Z dnes zverejnených čísiel z Eurostatu, ktorým snáď dôverujete, vyplýva, že spomedzi všetkých nových členských štátov Európskej únie naša ekonomika rastie tak, že sme pred-po-sled-ní. A vy hovoríte, že pán minister financií Kažimír je fantastický? Tak v poriadku. Ak nie sme poslední, ale ešte o desatinku percenta v raste HDP spomedzi krajín strednej a východnej Európy je za nami ešte Litva, je to fantastický výsledok, tak potom ľudia aspoň vidia, aké vy máte kritériá na to, že čo je to úspešnosť a čo je to fantastický úspech. Tie čísla som si nevymyslel ja. To je Eurostat. A po druhé, vy hovoríte, že máloktorý minister zvládne vôbec svoj rezort. To máte pravdu. Vo vašej vláde máloktorý minister vôbec zvládne svoj rezort. Ale to, že ho jeden minister zvládne, to je predsa nutná podmienka, nie postačujúca na to, aby sa ľudia v tejto krajine mali dobre.
Markovič, Peter, poslanec NR SR (2010-12-02):
Pán podpredseda, vyčerpali sme hlasovanie o pozmeňujúcich návrhoch. Mám odporúčanie gestorského výboru posunúť návrh do tretieho čítania ihneď.
Hrnčiar, Andrej, podpredseda NR SR (2017-03-28):
Reakcia na faktické poznámky, pán poslanec Poliačik.
Košútová, Magda, poslankyňa NR SR (2012-12-17):
Ďakujem pekne za slovo. Pán poslanec, jednak vy a jednak aj pán poslanec Galko hľadáte neustále možnosti, ako by ste si kopli do vlády, do ministra a hlavne do politickej strany SMER. Ja vám chcem len povedať k tomu vášmu vystúpeniu toľko. Keby ste tu ráno boli na rokovaní, tak nemohli ste povedať to, čo ste povedali. Nemohli ste povedať, že zákon 362 z roku 2012 je len zdrap papiera, pretože Obchodný zákonník tam stanovuje iné lehoty. Keby ste tu boli, boli by ste vedeli, že bol podaný pozmeňujúci návrh, ktorý tento nedostatok odstraňuje. A keby ste tu boli a mohli by ste sa, mohli ste sa posnažiť, aby ste to boli vy, ktorý by tento nedostatok odstránil, aby zákon nebol len zdrapom papiera. Prečo ste to neurobili? Pýtate sa, že koho chceme týmto zákonom chrániť. No, chceme zákonom chrániť ľudí, chceme chrániť zdravie, aby sme sa nemuseli dožiť toho, že sa tu raz nebudeme musieť vidieť. Ďakujem.
Jurinová, Erika, podpredsedníčka NR SR (2012-10-30):
Ďakujeme za vystúpenie. Na vaše vystúpenie registrujem päť faktických poznámok. Uzatváram možnosť prihlásiť sa. Nech sa páči, pán poslanec Vašečka.
B. Bugár, podpredseda NR SR: (2005-01-19):
Pristúpime k hlasovaniu. Vzhľadom na to, že pán poslanec Miklušičák hovorí, že tých 5 minút mu bude málo, takže vás vyzývam, aby ste sa vrátili do rokovacieho priestoru, budeme hlasovať o bodoch, ktoré sme prerokovali pred týmto bodom. Takže do piatej, kým sa nazbierajú poslanci, vyhlasujem prestávku. A tak ako sme sa dohodli na začiatku schôdze, o piatej budeme pokračovať hlasovaním. Do toho času vás prosím, aby ste sa nevzdialili z rokovacieho priestoru. (Prestávka.) (Po prestávke.)
Grausová, Natália, poslankyňa NR SR (2019-06-25):
Je nehoráznosť hovoriť o nejakých hysterických národniarskych ideológiách, a to práve z úst extrémistickej stúpenkyne neomarxistickej ideológie. Ďakujem.
P. Paška, predseda NR SR: (2008-06-18):
(Hlasovanie.) 139 prítomných, 79 za, 59 sa zdržalo, 1 nehlasoval. Konštatujem, že sme schválili vládny návrh novely zákona č. 510. Pán poslanec Farkas bude ako určený spravodajca výboru pre financie, rozpočet a menu uvádzať v druhom čítaní hlasovanie o vládnom návrhu zákona o kolkových známkach a doplnení niektorých zákonov. Je to tlač 607.
Hrnčiar, Andrej, podpredseda NR SR (2016-04-27):
Nech sa páči, pán poslanec Grendel.
Heger, Eduard, poslanec NR SR (2018-09-12):
Ďakujem pekne. Chcem kolegov z výboru pre kontrolu vojenského spravodajstva upovedomiť, že dnes o 12.30 hod. na Západnej terase na mínus druhom poschodí máme stretnutie výboru. Ďakujem.
Glváč, Martin, podpredseda NR SR (2019-02-05):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Za klub SME RODINA, pán poslanec Pčolinský, nech sa páči.
Šefčík, Marek, poslanec NR SR (2021-06-18):
Ďakujem za slovo. Tak aby som to uviedol na pravú mieru, tak ministerstvo financií a ministerstvo zdravotníctva nás nieže kritizujú, ale upozornili, že sme v tej doložke uviedli, že to nebude mať vplyv na verejné financie a oni z nejakého dôvodu, ktorý napokon ministerstvo zdravotníctva ani nevysvetlilo, si myslia, že bude. Preto som to spomenul v rozprave a snažil som sa to vyvrátiť. No a vy hovoríte, že je urážajúce, aké majú podmienky tí zdravotníci a tak. Urážajúce je, že sa to roky neriešilo a že sa to roky nerieši, že sa to iba odkladá. A ja vám to poviem na takom príklade. Ten pán doktor, ktorý nám dal ten podnet, tak medzi prvým a druhým čítaním ja som sa s ním stretol osobne, lebo predtým sme iba elektronicky komunikovali a viete, čo mi povedal? Že: „Moja mama za to bojovala ako lekárka a ja v tom boji pokračujem a nevzdám sa.“. Narážal na to, že to dal aj na súd. Takže možno vy poviete, že malinká vec, ale je to, je to pre mňa veľký úspech, keď toto prejde, pretože sa posunieme aspoň o prvý krôčik. A potom robme ďalšie. Ja nie som proti. Ale mne bolo ľúto toho lekára, že za takú, prepáčte, maličkosť bojuje roky a každý ho ignoruje a odsúva, vrátane ministerstva v minulom volebnom období. Ďakujem.
Blaha, Ľuboš, poslanec NR SR (2019-09-13):
Ďakujem. Pán premiér, opakovane ste vyvrátili tiež lži, čo tu šíri Matovič. Oni vám vlastne vyčítajú len to, že ste nestihli odvolať pani Jankovskú skôr, než sama odstúpila. A je preč. Ja tomuto naozaj nerozumiem, že toto tu niekomu možno vyčítať, že toto je ten najväčší škandál, kvôli čomu treba, aby vláda odstúpila. Jankovská je preč. Ale neni preč Sulík, Matovič, Kollár a ďalší, ktorí riešili ktovie aké veci s Kočnerom. Viete, my sme odpovedali na všetky vaše otázky. Teraz je rad na vás. Odpovedzte vy na naše otázky. Za prvé: Odkiaľ má Matovič informáciu zo spisu o údajných esemeskách Jankovskej s Kočnerom? To znamená, ovplyvňujete vyšetrovanie, pán Matovič, alebo máte informácie od Kočnera? Druhá otázka na opozíciu: O čom sa dohadoval Matovič s Kočnerom? (Reakcia z pléna.) Riešili nejaký zločin? Áno, tieto... (Prerušenie vystúpenia predsedajúcim.)
Cigániková, Jana, poslankyňa NR SR (2020-05-14):
Poprosím kolegov, aby sa dostavili na zdravotnícky výbor ihneď. Ďakujem. (Prestávka.) (Po prestávke.)
Doležal, Andrej, minister dopravy a výstavby SR (2021-10-27):
Ďakujem, pán predsedajúci. Chcel by som využiť túto príležitosť, aby som poďakoval všetkým zúčastneným a všetkým, ktorí sa podieľali na veľmi zložitom procese prípravy tohto zákona a tiež nie ľahkom medzirezortnom pripomienkovaní, takže vám patrí veľká vďaka. Ďakujem. (Striedanie predsedajúcich.)
Paška, Pavol, predseda NR SR (2012-07-02):
Pán poslanec Matovič.
Laššáková, Jana, podpredsedníčka NR SR (2013-05-31):
Poprosím vás, páni poslanci, no. No, no, poprosím vás naozaj.
J. Šimko, poslanec: (2003-04-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako aj náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z  § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. marca 2003 č. 177 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory  - Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 9. mája 2003 a gestorský výbor do 12. mája 2003. Prosím, pán predseda, aby ste otvorili rozpravu k tomuto návrhu.
Hraško, Igor, poslanec NR SR (2013-05-31):
To ja len tak, veď ja sa rehocem na úplne iných veciach, nie na tom, ako niekto číta spravodajskú informáciu. Takže len toľko, ďakujem pekne.
P. Paška, predseda NR SR: (2006-10-24):
(Hlasovanie.) Prítomných 136, všetci boli za. Konštatujem, že sme uvedený bod spoločnej správy schválili.
Kaník, Ľudovít, poslanec NR SR (2012-12-11):
Pán poslanec Kamenický, ja som viackrát povedal, že je potrebné otvoriť odbornú diskusiu, ale odbornú, lebo to k niečomu môže viesť. To, čo ste vy zase zopakovali, naozaj odborné nie je, pretože, ad jedna, ja hovorím o 0,1 %, vy zasa ste hovorili o 1 %. To je desaťnásobne viac, to, dúfam, viete. A tvrdenie, že to znamená, že keď niekto zaplatí kartou, tak že zaplatí viac, je nezmysel. Keď sa zaviedli platobné karty, začali ľudia platiť viac za svoje nákupy v obchode alebo za tú kávu? To je aký nezmysel? A z tej karty si pritom dnes banka sťahuje 1 až 2 %. A ja tu hovorím o 0,1 %, ktoré sa bude strhávať z tejto platby. Takže nezavádzajte, lebo to nebude odborná diskusia, to bude politické bludárčenie. K pánovi Duchoňovi. No vidíte, že som mal pravdu, lebo teraz som dostal na stôl ten návrh ďalšieho pozmeňujúceho návrhu, ktorý toto rieši. Takže ďakujem, že ste si to vypočuli alebo ste rozmýšľali podobne, pretože keby to zostalo tak, ako som ja na to upozornil, tak by učitelia dostali veľkú nulu. Takže, áno, týmto ďalším pozmeňujúcim návrhom napravujete to, čo ste mali v úmysle urobiť, pretože ste sa zľakli. Zľakli ste sa toho, že sa vám na to prišlo, že tuto takto akože rokujete, ale vlastne chcete im dať poriadne po hlave, aby si nabudúce rozmysleli štrajkovať, možno nie vy, ale pán premiér Fico. Nezamestnanosť. No, viete, z mesiaca na mesiac stúpla o 10 000, to je 0,4 %. To je tak dynamický nárast, aký nie je nikde. A to je veľmi vážne varovanie. A to bolo len za október. Nemyslím si, že v novembri, v decembri to bude výrazne iné. A to, čo ste povedali aj spolu s pani Tomanovou, je ideológia. Vy priznávate lásku k zoštátňovaniu... (Prerušenie vystúpenia časomerom.)
Figeľ, Ján, podpredseda NR SR (2013-05-29):
Ďakujem pekne. Ja si myslím, že ten návrh zákona by mal byť trošku upravený, čo sa týka názvu, alebo zasiahnuť aj do názvu, že je to vyvlastňovanie v kvázi verejnom záujme. A vtedy by to mohlo ísť, vtedy by to aj zodpovedalo tomu obsahu. Samozrejme, hovorím to s tou iróniou, že my máme obhajovať verejný, nie kvázi alebo takzvaný, alebo skrytý, iný záujem. Návrh zákona, ako hovorili aj kolegovia vo faktických, je škodlivý. Nie je prínosný, ale škodlivý. Ešte je možný návrat z cesty, z tej skratky, na ktorú ste sa vydali, pán Kondrót s kolegami. Nechali ste sa nahovoriť na chytráctvo. Ja vám odporúčam vrátiť sa z tejto skratky na normálnu legislatívnu cestu, pri ktorej verejnosť, odborníci, samozrejme, vláda a parlament môžu upraviť alebo nájsť vylepšenia pre procesy, ktoré sú verejnom záujme, ale nie takéto chytráctvo. Ďakujem pekne. (Potlesk.)
Kažimír, Peter, podpredseda vlády a minister financií SR (2015-09-18):
Ja len chcem potvrdiť to, čo povedal aj pán poslanec Vašečka, aj pán poslanec Zajac, podpora aj z mojej strany pre pozmeňovací návrh, ktorý bol prijatý na finančnom výbore vo vzťahu k pozemkovým spoločenstvám. Myslím si, že tento problém tu bol nastolovaný naprieč celého politického spektra presne s týmto jedeným argumentom, štát donútil vlastne tieto urbariáty, aby nadobudli formu obchodnej spoločnosti. Takže týmto spôsobom sa vlastne vysporiadavame s týmto problémom. Pánovi poslancovi Vašečkovi, takisto myslím si, že po vzájomnej, vzájomnom dialógu a spolupráci naprieč opäť politického spektra sa podarí jedna dobrá vec, ktorá má mimo iné aj ekumenický charakter, pretože nejde len o deti, ktoré sú v požehnaných manželstvách, ale, samozrejme, aj o opatrovnícky vzťah, to znamená o akúkoľvek formu starostlivosti, ak rodičia v akomkoľvek zväzku sa starajú o takýto počet detí, tak budú mať úľavu na registračnej dani. Ďakujem pekne. (Potlesk.)
Kalmárová, Viera, poslankyňa NR SR (2024-01-10):
Ďakujem za slovo. Môj kolega vo svojom príspevku mal ústrednú tému o tom, akým spôsobom sa tu vedie diskusia. A ja s trochou irónie na to nadviažem, to mi musíte teda prepáčiť. Dobre, základom práce agenda výzvednej služby je heslo, na všetko sa pýtaj a na nič neodpovedaj. Slovenská vládna koalícia sa správa podľa hesla, na nič sa nepýtaj a už vôbec na nič neodpovedaj. Slovenská opozícia sa naopak správa podľa hesla, na všetko sa pýtaj a odpovedaj si sama. (Smiech.) A korunu tomu včera nasadil pán minister Susko, ktorý reagoval spôsobom, na čokoľvek sa pýtate, ja vám odpoviem na to, na čo sa vôbec nepýtate. (Smiech. Potlesk.) A teraz, teraz ste ma obrali o čas, ale budem teda pokračovať už vážne, viete, parlament má byť arénou, kde súťažia idey, na základe ktorých sa tvoria verejné politiky a tie idey nemajú byť presadzované iba množstvom a silou hlasov, ale majú byť podporené silou argumentov, ktoré za tými ideami, samozrejme, stoja. A toto, čo sa tu od začiatku deje, nie je skutočný parlament, toto je naozaj paródia na parlament. Fakt ja už mám niekedy toho dosť, to vám musím povedať úplne úprimne. Ďakujem. (Potlesk.)
Válek, Igor, poslanec NR SR (2024-09-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu hlasovať.
B. Bugár, predseda NR SR: (2003-12-04):
(Hlasovanie.) Prítomných 133 poslancov, za návrh 75, proti 43, zdržalo sa 14 a nehlasoval 1 poslanec. Konštatujem, že sme v treťom čítaní. Pýtam sa, či sa niekto hlási do práve otvorenej rozpravy? Konštatujem, že nikto. Vyhlasujem rozpravu v rámci tretieho čítania za skončenú. Nech sa páči, pán poslanec.
Glváč, Martin, podpredseda NR SR (2017-12-06):
Ďakujem pekne. Dávam slovo spoločnému spravodajcovi, predsedovi výboru pre financie a rozpočet, poslancovi Ladislavovi Kamenickému a poprosím ho, aby informoval Národnú radu o výsledku rokovania výborov o tomto vládnom návrhu zákona a aby odôvodnil návrh a stanovisko gestorského výboru. Ďakujem.
Jurinová, Erika, podpredsedníčka NR SR (2013-02-12):
S reakciou na faktickú poznámku pán podpredseda Figeľ. Nech sa páči.
Danko, Andrej, predseda NR SR (2019-03-29):
Ďakujem. Tým vyhlasujem všeobecnú rozpravu za skončenú. Chce k rozprave zaujať stanovisko ešte navrhovateľ? Nie. Ďakujem. Chce sa vyjadriť pán spravodajca? Nie. Ďakujem. Prerušujem rokovanie o tomtom bode programu. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Návrh zákona je pod tlačou 1385. Návrh na jeho pridelenie na prerokovanie výborom je v rozhodnutí č. 1459. Dávam slovo poslankyni Milanovej, aby za skupinu poslancov návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1385.)
Ďuriš Nicholsonová, Lucia, podpredsedníčka NR SR (2018-10-19):
Nech sa páči, pán poslanec Drobný.
Gál, Gábor, poslanec NR SR (2015-04-16):
Ďakujem za slovo, pán predseda. Pán poslanec Hlina, pán podpredseda Figeľ v tomto, v celej tejto kauze sa nemusí obhajovať, kto by sa mal obhajovať, je SMER a je si toho aj celá vláda zlepenca oligarchov vedomá. A robí to aj, že sa bráni, bráni svojím vlastným spôsobom a útočí. Útočí na pána Figeľa. Odvádza zrak verejnosti z tejto kauzy, lebo táto kauza je fakt veľmi vážna. A odvádza pozornosť verejnosti aj z tohto riešenia, ktoré navrhli, že Široký na základe tohto zákona nebude musieť zaplatiť ani tých 15 %, ktoré sľúbil. Ani tých 15 %. Čiže za dodávky, čo zaplatil, mal by zaplatiť Široký, teraz už po tomto nezaplatí ani cent. A čo sa týka kauzy krachu Váhostavu, tak zďaleka za to nemôže pán podpredseda Figeľ, lebo ix firiem podpísalo tiež zmluvy na výstavbu diaľnice s inou, nižšou sumou, ako bola expertíza, a tie ostatné firmy postavili diaľnice a nešli do krachu. Váhostav išiel do krachu. Viete kvôli čomu? Lebo sústavne bol vyciciavaný vlastnými schránkovými firmami. Neustále. Choďte, pozrite si účtovníctvo Váhostavu a uvidíte. Cyperské schránkové firmy neustále odtiaľ vyťahovali peniaze. Kvôli tomu je krach Váhostavu, ako aj v iných firmách podobných, kde vlastný majiteľ vyťahoval, tuneloval vlastnú firmu. Potom uvidíte a potom príde konkurz. Keď už v tej firme nič, nejaká hodnota nezostane.
Laurenčík, Milan, podpredseda NR SR (2022-03-16):
Pán poslanec Ján Szőllős, nech sa páči.
I. Mikloš, podpredseda vlády SR: (2002-03-14):
J. Migaš, predseda NR SR: Pán poslanec, nech sa páči. Pán poslanec Rusnák Štefan.